Document ID: 32005D0957

ΑΠΌΦΑΣΗ EUPAT/1/2005 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 7ης Δεκεμβρίου 2005
για τον διορισμό του αρχηγού της συμβουλευτικής αστυνομικής ομάδας της ΕΕ (EUPAT) στην Πρώην Γιουγκοσλαβική Δημοκρατία της Μακεδονίας
(2005/957/ΚΕΠΠΑ)
Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την ίδρυση της Ευρωπαϊκής Ένωσης, και ιδίως το άρθρο 25 τρίτο εδάφιο,
την κοινή δράση 2005/826/ΚΕΠΠΑ, της 24ης Νοεμβρίου 2005, σχετικά με τη σύσταση συμβουλευτικής αστυνομικής ομάδας της ΕΕ (EUPAT) στην Πρώην Γιουγκοσλαβική Δημοκρατία της Μακεδονίας (ΠΓΔΜ) (1), και ιδίως το άρθρο 7 παράγραφος 2,
Εκτιμώντας τα ακόλουθα:
(1)
Με το άρθρο 7 παράγραφος 2 της κοινής δράσης 2005/826/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας να λάβει τις προσήκουσες αποφάσεις σύμφωνα με το άρθρο 25 της συνθήκης, συμπεριλαμβανομένης της εξουσίας να διορίζει αρχηγό της EUPAT κατόπιν προτάσεως του Γενικού Γραμματέα/Ύπατου Εκπροσώπου.
(2)
Ο Γενικός Γραμματέας/Ύπατος Εκπρόσωπος πρότεινε το διορισμό του κ. Jürgen SCHOLZ.
ΑΠΟΦΑΣΙΖΕΙ:
Άρθρο 1
O κ. Jürgen SCHOLZ διορίζεται αρχηγός της συμβουλευτικής αστυνομικής ομάδας της ΕΕ (EUPAT) στην Πρώην Γιουγκοσλαβική Δημοκρατία της Μακεδονίας από τις 15 Δεκεμβρίου 2005.
Άρθρο 2
Η παρούσα απόφαση παράγει αποτελέσματα από την ημέρα της έκδοσής της.
Εφαρμόζεται έως τις 14 Ιουνίου 2006.
Βρυξέλλες, 7 Δεκεμβρίου 2005.

Labels: 18
9
5